Държавен вестник, бр. 78, 2022 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  78
Указания 
за попълване на удостоверение - приложение № 11 към чл. 11, ал. 2, от самоосигуряващо се 
лице относно правото на парично обезщетение при бременност и раждане, отглеждане на дете 
до 2-годишна възраст, осиновяване на дете до 5-годишна възраст и отглеждане на дете до  
8-годишна възраст от бащата (осиновителя) 
 
Удостоверението се представя за изплащане на парично обезщетение при бременност и 
раждане, отглеждане на дете до 2-годишна възраст, осиновяване на дете до 5-годишна възраст и 
отглеждане на дете до 8-годишна възраст от бащата (осиновителя) от самоосигуряващите се лица по 
чл. 4, ал. 3, т. 1, 2 и 4 от Кодекса за социално осигуряване (КСО) – лицата, регистрирани като 
упражняващи свободна професия и/или занаятчийска дейност, лицата, упражняващи трудова дейност 
като еднолични търговци, собственици или съдружници в търговски дружества, лицата, които се 
облагат по реда на чл. 26, ал. 7 от Закона за данъците върху доходите на физическите лица, 
физическите лица - членове на неперсонифицирани дружества, регистрираните земеделски стопани и 
тютюнопроизводители, които са избрали да се осигуряват и за общо заболяване и майчинство, за 
изплащане на парични обезщетения от държавното обществено осигуряване. Удостоверението се 
представя и за лицата по чл. 4, ал. 9 от КСО. 
Навсякъде в удостоверението датите се попълват от ляво на дясно в две позиции за ден, две 
позиции за месец и четири позиции за година. 
При попълване на удостоверението се отбелязва съответният код – „Представяне“, „Корекция“ 
или „Заличаване“. 
Корекция на представено удостоверение се извършва, като се попълва удостоверение с 
коректните данни и се отбелязва код „Корекция“. 
Не се коригират: ЕГН/ЛН/ЛНЧ/Служебен номер на лицето, издаден от Националната агенция за 
приходите, ЕИК/код по БУЛСТАТ, начална дата за изплащане, вид и основание на обезщетението, за 
което се отнасят данните в удостоверението. При необходимост от корекции на посочените данни, 
удостоверението се заличава, след което се попълва и представя ново удостоверение с коректни 
данни. 
Заличаване на представено удостоверение се извършва, като се отбелязва код „Заличаване" и се 
попълват: ЕГН/ЛН/ЛНЧ/Служебен номер на лицето, издаден от Националната агенция за приходите, 
ЕИК/код по БУЛСТАТ, начална дата за изплащане, вид и основание на обезщетението. 
 
І. „Удостоверявам следните обстоятелства“ – този раздел се попълва, когато с 
удостоверението се иска изплащане на парично обезщетение, по следния начин: 
1. „Към датата, от която искам да ми бъде изплащано обезщетението, съм осигурен/а за общо 
заболяване и майчинство – да/не, като самоосигуряващо се лице с безсрочна/срочна регистрация до 
.................... 20... г.” – отбелязва се дали самоосигуряващото се лице е осигурено за съответния риск. 
Ако е отбелязано, че регистрацията му като самоосигуряващо се лице е срочна, се попълва датата, на 
която изтича срокът на регистрацията. Ако е отбелязано, че лицето не е осигурено, се попълва и дата 
в т. 4. 
2. „Към датата, от която искам да ми бъде изплащано обезщетението, нямам 12 месеца 
осигурителен стаж като осигурен/а за общо заболяване и майчинство.”  
„На........ 20.... г. придобивам изискуемия осигурителен стаж”. 
2а. 
„Към датата, от която искам да ми бъде изплащано обезщетението, нямам 6 месеца 
осигурителен стаж като осигурен за общо заболяване и майчинство - отнася се за случаите, в които 
обезщетението се изплаща на основание чл. 50, ал. 6 и чл. 53в, ал. 2. 
На .........................20.... г. придобивам изискуемия осигурителен стаж. 
          
 
Забележка към т. 2 и 2а. Обстоятелството се отбелязва само когато лицето няма необходимия 
осигурителен стаж.